En 59-årig kvinde kvæstet ved vigepligtsulykke lørdag ved middagstid i vejkryds ved Foulum.

En 59-årig kvinde måtte på skadestuen efter en trafikulykke ved middagstid i krydset mellem Viborgvej og Hestbækvej ved Foulum. - Hun har ikke livstruende skader, siger vagtchef ved Nordjyllands Politi Bent Højgaard. Der er formentlig tale om en vigepligtsulykke, der medførte at begge biler kørte i grøften, men vagtchefen kender endnu ikke de nærmere omstændigheder ved ulykken og hvem, der har overtrådt sin vigepligt. Den 59-årige kvinde, der kommer fra lokalområdet, var fører af den ene bil. Føreren i den anden bil slap uden fysiske skader.